Document ID: /roh_data/filtered/fineweb-2-filterrobots_roh.jsonl.gz/4914

Il stgalim alpin tranter 2100 fin 2500 m porscha in spazi da viver varià per plantas ed animals.
Sin ils prads alpins vivan tant plantas che prefereschan lieus pli bass, sco era spezias arcticas alpinas che vivan er en las autas muntognas. Tut segund il terren, il clima local, l’exposiziun e l’autezza sa sviluppan en detagl maschaidas da spezias fitg differentas che nus numnain societads da plantas. Quellas documenteschan in stadi da concurrenza mumentan tranter las spezias. La cumposiziun da las societads da plantas è in process dinamic. Enfaifer quel po sa sviluppar in stadi d’equiliber optimal tranter il terren, il clima e la flora.